b"\n_START_ARTICLE_\nHoedown Throwdown\n_START_SECTION_\nTr\xc5\xbeenje\n_START_PARAGRAPH_\nPesem\xc2\xa0\xc2\xbbHoedown Throwdown\xc2\xab\xc2\xa0je bila napisana za glasbeni film Hannah Montana iz leta 2009, v katerem je Miley Cyrus igrala slavno pop zveznico, ki odpotuje k svoji dru\xc5\xbeini na jug dr\xc5\xbeave, da bi se ponovno povezala s svojimi dru\xc5\xbeinskimi \xc4\x8dlani. Re\xc5\xbeiser filma, Peter Chelsom, je menil, da film potrebuje plesno to\xc4\x8dko, podobno pesmi\xc2\xa0\xc2\xbbMacarena\xc2\xab\xc2\xa0(1995) ali\xc2\xa0\xc2\xbbFunky Chicken\xc2\xab\xc2\xa0(petdeseta). Peter Chelsom je vedel, da si \xc5\xbeeli pesem prikazala\xc2\xa0\xc2\xbbrealne, neumesne fizi\xc4\x8dne sposobnosti\xc2\xab\xc2\xa0Miley Cyrus, zaradi \xc4\x8desar so morali\xc2\xa0\xc2\xbbveliko stvari opustili\xc2\xab. Poleg tega je Peter Chelsom \xc5\xbeelel, da bi pesem predstavljala oba svetova Miley Stewart, lika Miley Cyrus v filmu, s \xc4\x8dimer naj bi postala tudi temska pesem filma in ki naj bi\xc2\xa0\xc2\xbbzdru\xc5\xbeevala hip-hop/pop stil losangele\xc5\xa1ke Miley Stewart z njenimi country koreninami\xc2\xab._NEWLINE_Ker je pesem namenjena u\xc4\x8denju plesa, je bilo potrebno sodelovanje med Petrom Chelsomom, koreografom Jamalom Simsom, Miley Cyrus in tekstopiscema Adamom Andersom ter Nikki Hasman. Po tem, kar je povedal Peter Chelsom, so ti, ki so delali na pesmi, veliko premi\xc5\xa1ljevali o naslovu, ki se je\xc2\xa0\xc2\xbbzelo dolgo\xc2\xab\xc2\xa0glasil\xc2\xa0\xc2\xbbThe Project\xc2\xab\xc2\xa0(\xc2\xbbProjekt\xc2\xab), preden so pesem preimenovali v\xc2\xa0\xc2\xbbHoedown Throwdown\xc2\xab. Pred tem so pesem imenovali tudi\xc2\xa0\xc2\xbbMiley's Macarena\xc2\xab\xc2\xa0(\xc2\xbbMileyjina makarena\xc2\xab).\n_START_SECTION_\nBesedilo in glasba\n_START_PARAGRAPH_\nPesem\xc2\xa0\xc2\xbbHoedown Throwdown\xc2\xab\xc2\xa0zdru\xc5\xbeuje zvoke in plesnih gibov iz country, pop, R&B, in hip-hop glasbe. Pesem\xc2\xa0\xc2\xbbHoedown Throwdown\xc2\xab\xc2\xa0je napisana v E-duru, vokali Miley Cyrus pa se v pesmi raztezajo \xc4\x8dez dve oktavi, od B\xe2\x82\x83 do F\xe2\x82\x85. Pesem se za\xc4\x8dne z in\xc5\xa1trukcijami, v katerih Miley Cyrus \xc5\xa1tirikrat ponovi:\xc2\xa0\xc2\xbbBoom Boom clap, boom di-clap di-clap.\xc2\xab\xc2\xa0Ta del je opisan kot pesem. Allmusic je ta del opisal kot dokaz, da se Miley Stewart\xc2\xa0\xc2\xbb\xc5\xbeeli ponovno povezati s svojo dru\xc5\xbeino.\xc2\xab Miley Cyrus je dejala, da je pesem\xc2\xa0\xc2\xbbHoedown Throwdown\xc2\xab\xc2\xa0ena izmed pesmi na sountracku, ki izrazijo\xc2\xa0\xc2\xbbves smisel\xc2\xab\xc2\xa0njenih Nashvilleskih korenin in\xc2\xa0\xc2\xbbrazlog za to, da sem to, kar sem.\xc2\xab\n_START_SECTION_\nKriti\xc4\x8dni sprejem\n_START_PARAGRAPH_\nPesem je prejela me\xc5\xa1ane ocene s strani glasbenih kritikov. Warren Truitt iz spletne strani About.com je napisal, da je pesem Miley Cyrus\xc2\xa0\xc2\xbbedini napa\xc4\x8dni korak\xc2\xab\xc2\xa0na sountracku za film Hannah Montana, saj je\xc2\xa0\xc2\xbb\xc4\x8duda\xc5\xa1ka\xc2\xab\xc2\xa0me\xc5\xa1anica country glasbe in hip-hopa,\xc2\xa0\xc2\xbbki zveni kot nekaj, za kar se je Disney potrudil maaalo bolj,\xc2\xab\xc2\xa0da bi zme\xc5\xa1ali vse \xc5\xbeanre. Heather Phares iz spletne strani Allmusic je napisala, da je pesem izjema med mnogimi obi\xc4\x8dajnimi trdimi in naravnimi pesmimi. Heather Phares je dodala, da je pesem\xc2\xa0\xc2\xbbHoedown Throwdown\xc2\xab\xc2\xa0\xc2\xbbjezi\xc4\x8dna\xc2\xab\xc2\xa0in\xc2\xa0\xc2\xbbje bolj podobna parodiji na zabavo doma, kot pa sledenju njihovim koreninam.\xc2\xab Novinar revije The Baltimore Sun, Chris Kahltenblach, je napisal, da se pesem\xc2\xa0\xc2\xbbujema z zgodbo, kolikor zakon to dopu\xc5\xa1\xc4\x8da\xc2\xab. Wesley Morris iz revije The Boston Globe je pesem\xc2\xa0\xc2\xbbHoedown Throwdown\xc2\xab\xc2\xa0pohvalil, saj naj bi bila\xc2\xa0\xc2\xbbepska pesem za ples\xc2\xab. Leah Greenblatt iz revije Entertainment Weekly je pesem opisala kot\xc2\xa0\xc2\xbbneke vrste jezi\xc4\x8dni Hee Haw\xc2\xab. Kakorkoli \xc5\xbee, Owen Gleiberman, tudi novinar za revijo Entertainment Weekly, je Miley Cyrus ozna\xc4\x8dil za\xc2\xa0\xc2\xbbpoklicno \xc5\xa1armerko\xc2\xab\xc2\xa0in ugotovil, da\xc2\xa0\xc2\xbbse ji je te\xc5\xbeko upreti, ko ple\xc5\xa1e ples z doma\xc4\x8dega kraja, kombiniran s hip-hopom.\xc2\xab Novinar za revijo The Hollywood Reporter, Michael Rechtshaffen, je napisal, da je pesem\xc2\xa0\xc2\xbbzgre\xc5\xa1en poskus zdru\xc5\xbeitve sodobne Hannah Montana s hip-hop Grand Ole Opryjem\xc2\xab\xc2\xa0in\xc2\xa0\xc2\xbbravno obratna od indukcije\xc2\xab. Med tem je Mary McNamara, ki pi\xc5\xa1e za revijo Los Angeles Times, pesem\xc2\xa0\xc2\xbbHoedown Throwdown\xc2\xab\xc2\xa0ozna\xc4\x8dila za eno izmed\xc2\xa0\xc2\xbbutripov navdiha\xc2\xab\xc2\xa0iz filma Hannah Montana in Lael Lowenstein, novinarka za revijo Variety, je pesem ozna\xc4\x8dila za delo, ki je kot\xc2\xa0\xc2\xbbprijetno [...] grajeno, prislu\xc5\xa1kovanje, plesna verzija doma\xc4\x8dih plesov.\xc2\xab Pesem je bila ena izmed pesmi, ki bi lahko dobile nominacijo za nagrado oskar v kategoriji za\xc2\xa0\xc2\xbbnajbolj\xc5\xa1o originalno pesem\xc2\xab\xc2\xa0na 82. podelitvi oskarjev.\n_START_SECTION_\nDose\xc5\xbeki na lestvicah\n_START_PARAGRAPH_\nZaradi digitalnih prodaj se je pesem uvrstila na osemin\xc5\xa1estdeseto mesto glasbene lestvice Billboard Hot 100 ob koncu tedna 21. marca leta 2009. Pesem je nato dosegla \xc5\xa1estin\xc5\xa1tirideseto in kasneje osemindvajseto mesto na lestvici. Ob koncu tedna 2. maja tistega leta je pesem\xc2\xa0\xc2\xbbHoedown Throwdown\xc2\xab\xc2\xa0zasedla osemnajsto mesto na lestvici Billboard Hot 100, zaradi dobre digitalne prodaje pa je v istem tednu zasedla \xc5\xa1e osmo mesto na lestvici Hot Digital Songs. Pesem je zasedla tudi devetindvajseto mesto na zdaj \xc5\xbee ukinjeni Billboardovi lestvici, imenovani Pop 100. V Kanadi je pesem na lestvici dosegla petnajsto mesto. Na lestvici Australian Singles Chart se je pesem najprej uvrstila na \xc5\xa1tirideseto mesto, po treh tednih pa je dosegla dvajseto mesto. Kasneje je v tisti dr\xc5\xbeavi pesem prejela zlato certifikacijo. Pesem\xc2\xa0\xc2\xbbHoedown Throwdown\xc2\xab\xc2\xa0se je uvrstila na \xc5\xa1tirideseto mesto na lestvici New Zealand Singles Chart._NEWLINE_V Zdru\xc5\xbeenem kraljestvu se je pesem najprej uvrstila na dvain\xc5\xa1estdeseto mesto ob koncu tedna 18. marca leta 2009. Nazadnje je ob koncu tedna 16. maja 2009 na lestvici osemnajsto mesto. Pesem je najvi\xc5\xa1ji rezultat na lestvici dosegla na lestvici na Irskem. Na lestvici Irish Singles Chart se je prvi\xc4\x8d pojavila 7. maja leta 2009, ko je dosegla deseto mesto, kar je tudi njeno najvi\xc5\xa1je mesto. V srednji Evropi je pesem\xc2\xa0\xc2\xbbHoedown Throwdown\xc2\xab\xc2\xa0na lestvici European Hot 100 zasedla petdeseto in na lestvici Norwegian Singles Chart sedemnajsto mesto. Pesem se je uvrstila tudi na lestvice v Avstriji, Nem\xc4\x8diji in \xc5\xa0vici.\n_START_SECTION_\nVideospot\n_START_PARAGRAPH_\nVideospot pesmi, ki ga je re\xc5\xbeiral Peter Chelsom, je pravzaprav odlomek iz filma Hannah Montana, ki se je prvi\xc4\x8d predvajal 16. februarja leta 2009 na kanalu Disney Channel._NEWLINE_Posnetek se pri\xc4\x8dne s \xc4\x8drnim ozadjem in modrimi \xc4\x8drkami, ki oblikujejo napis\xc2\xa0\xc2\xbbboom\xc2\xab. Kasneje se pojavijo \xc5\xa1e druge \xc4\x8drke, ki oblikujejo napis\xc2\xa0\xc2\xbbboom, clap, boom dee clap\xc2\xab. Nato predvajajo kratko monta\xc5\xbeo Hannah Montana in Miley Stewart. Nato se prika\xc5\xbee glavna tema videa. Nato se prika\xc5\xbee Miley Cyrus v baru, oble\xc4\x8dena v vzor\xc4\x8dasto bluzo, kavbojsko krilo in \xc5\xa1kornje, na vrhu odra. Nato se znova pojavijo modre \xc4\x8drke, ki oblikujejo besedilo in zatem spet Miley Cyrus, ki posku\xc5\xa1a gledalce nau\xc4\x8diti plesa. Potem, ko se ob\xc4\x8dinstvo nau\xc4\x8di plesa, se prika\xc5\xbeejo Mitchel Musso, Moises Arias, Vanessa Williams, Tyra Banks, Jason Earles in Emily Osment med plesom na pesem\xc2\xa0\xc2\xbbHoedown Throwdown\xc2\xab. Ko se pojavi naslednja scena z Miley Cyrus, slednja na odru nastopa z ob\xc4\x8dinstvom. V zaklju\xc4\x8dku Miley Cyrus zapoje zaklju\xc4\x8dek pesmi in ob\xc4\x8dinstvo ji nazadnje zaploska.\n_START_SECTION_\nNastopi v \xc5\xbeivo\n_START_PARAGRAPH_\nMiley Cyrus ni nikoli pela pesmi\xc2\xa0\xc2\xbbHoedown Throwdown\xc2\xab\xc2\xa0v \xc5\xbeivo med televizijskimi dogodki, vendar je pogosto plesala, med tem ko je bila pesem izvedena na playback. 3. aprila leta 2009 je Miley Cyrus s pesmijo\xc2\xa0\xc2\xbbHoedown Throwdown\xc2\xab\xc2\xa0nastopila v oddaji Tonight with Jay Leno. Miley Cyrus je 8. aprila tistega leta plesala na pesem v oddaji Good Morning America, kjer je nastopila tudi s pesmimi\xc2\xa0\xc2\xbbButterfly Fly Away\xc2\xab,\xc2\xa0\xc2\xbbFull Circle\xc2\xab\xc2\xa0in\xc2\xa0\xc2\xbbThe Climb\xc2\xab. 10. aprila leta 2009 je Miley Cyrus na pesem plesala v oddaji The Tyra Banks Show._NEWLINE_Po izvedbi pesmi\xc2\xa0\xc2\xbbLet's Get Crazy\xc2\xab\xc2\xa0(izvedla jo je kot ona sama) in pred izvedbo pesmi\xc2\xa0\xc2\xbbThese Four Walls\xc2\xab, je Miley Cyrus nastopila s pesmijo\xc2\xa0\xc2\xbbHoedown Throwdown\xc2\xab\xc2\xa0na svoji prvi svetovni turneji, Wonder World Tour. Za nastop se je Miley Cyrus oblekla v kostum, podoben baletni obleki in nastopila tudi s plesom. Med pesmijo se na ekranu pojavi will.i.am in \xc4\x8destita Miley Cyrus ter nadaljuje z govorjenjem, ko slednja kon\xc4\x8da z nastopom, plesalci pa ple\xc5\xa1ejo na remix pesmi\xc2\xa0\xc2\xbbBoom Boom Pow\xc2\xab\xc2\xa0glasbene skupine Black Eyed Peas, katere \xc4\x8dlan je tudi will.i.am."